Karang sebuah tulisan dalam bahasa Betawi yang bertema makanan & minuman dan panjangnya 1 paragraf.

Daon bawang mêrupakan jênis sayuran nyang cukup sêring dijadiin pênyêdêp rasè amè aromè masakan. Buat ngêhèmat pêngêluaran, êlu bisè nanêm daon bawang di rumèh dêngan carè stèk. Carè êni adalah carè nyang paling gampang. Êlu bisè ngêmanpaatin daon bawang nyang bêlon dipakè buat masakan di rumèh. Ambil batang daon bawang nyang masing adè akarnyè. Sêlanjutnyè, têtêk atau sisèin batang di atas akar sêkitar 5—10 cm. Taro ujung akar daon bawang kê dalêm gêlas atau botol plastik bêkas nyang lêbih pèndèk dari batang daon bawang. Abis ntu, tuang aèr ampè akarnyè kêrêndêm. Jangan lupè ganti aèrnyè kalo udèh kêliatan butêk. Pastiin akarnyè masing kêrêndêm, yè. Sêtêlah bêbêrapè ari, pêrtumbuhan akar bisè kêliatan dah.